

**"Қазақстан Республикасы Президентінің 2008 жылғы 29 тамыздағы № 653 Жарлығына өзгерістер енгізу туралы" Қазақстан Республикасының Президенті Жарлығының жобасы туралы**

Қазақстан Республикасы Үкіметінің 2011 жылғы 26 қаңтардағы № 31 Қаулысы

      Қазақстан Республикасының Үкіметі **ҚАУЛЫ ЕТЕДІ:**

      «Қазақстан Республикасы Президентінің 2008 жылғы 29 тамыздағы № 653 Жарлығына өзгерістер енгізу туралы» Қазақстан Республикасының Президенті Жарлығының жобасы Қазақстан Республикасы Президентінің қарауына енгізілсін.

      *Қазақстан Республикасының*

*Премьер-Министрі                        К. Мәсімов*

 **Қазақстан Республикасы Президентінің Жарлығы Қазақстан Республикасы Президентінің 2008 жылғы**
**29 тамыздағы № 653 Жарлығына өзгерістер енгізу туралы**

      **ҚАУЛЫ ЕТЕМІН:**

      1. «2009 - 2011 жылдарға арналған «Еуропаға жол» мемлекеттік бағдарламасы туралы» Қазақстан Республикасы Президентінің 2008 жылғы 29 тамыздағы № 653 Жарлығына (Қазақстан Республикасының ПҮАЖ-ы, 2008 ж., № 37, 398-құжат) мынадай өзгерістер енгізілсін:

      жоғарыда аталған Жарлықпен бекітілген 2009 - 2011 жылдарға арналған «Еуропаға жол» мемлекеттік бағдарламасында:

      «Бағдарламаның паспорты» деген 1-бөлімде:

      «Күтілетін нәтижелер» деген кіші бөлімінің үшінші абзацындағы «10 %-ке» деген сөздер алып тасталсын;

      «Бағдарламаны іске асырудың негізгі бағыттары мен тетіктері» деген 5-бөлімде:

      «Энергетикалық ынтымақтастықты дамыту» деген 5.1.2-тараудың бірінші абзацы алып тасталсын;

      «Техникалық реттеу және метрология саласындағы ынтымақтастықты дамыту» деген 5.1.4-тараудың төртінші абзацындағы «Стандарттау жөніндегі еуропалық комитетке (CEN),» деген сөздер алып тасталсын;

      «Бағдарламаны іске асырудан күтілетін нәтижелер» деген 7-бөлімнің 2) тармақшасындағы «10 %-ке» деген сөздер алып тасталсын.

      2. Қазақстан Республикасының Үкіметі осы Жарлықтан туындайтын шараларды қабылдасын.

      3. Осы Жарлық қол қойылған күнінен бастап қолданысқа енгізіледі.

      *Қазақстан Республикасының*

*Президенті                           Н. Назарбаев*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК